Свиња

Свиња — род животно од семејството на свињите (Suidae) кое опфаќа 10 современи видови, како и еден припитомен подвид, домашна свиња.

Физички одлики
Свињите имаат подигната муцка, мали очи и мала опашка, што често е извиткана, но понекогаш и права. Имаат големи наслаги од сланина и кратки нозе. Секоја нога има по четири прста, од кои по два се значително поголеми од другите два и се користат за одење. Свињите маат 44 забиSus scrofa, Pig (анг.) при што песјаците им растат во текот на целиот живот, па често горните заби ги тријат од долните, за да ги трошат. Свињите имаат исклучително чувствително сетило за мирис. Затоа, во минатото тие често се користеле за пронаоѓање тартуфи, а и денес се користат за таа намена во некои европски земји. Бидејќи немаат потни жлезди, во текот на летото, кога има високи температури, свињите се разладуваат валкајќи се во вода или во кал. Тоа им помага и против изгореници, како и против муви и други паразити. Свињите се многу интелигентни и луѓето ширум светот ги чуваат и како домашни миленици.

Исхрана
Свињите се сештојади, што значи дека јадат храна и од растително и од животинско потекло. Тие ги јадат дури и посмртните остатоци од животните, а забележано е дека јадат и мртви инсекти, црви, струготини од дрво, ѓубре, па дури и остатоци од други свињи. Исто така, тие јадат и стаорци, глувци и помали глодачи. Во дивината, свињите најчесто јадат корења, трева, овошје, цвеќе и зеленчук. Во заробеништво, свињите понекогаш ги јадат и сопствените млади, обично кога се сериозно фрустрирани и под стрес.

Размножување
Женката свиња - маторица, може да се пари на возраст од 8-18 месеци, а машките свињи на 8-10 месечна возраст. Кога ќе се породи, свињата на свет носи 6 до 12 младенчиња, што се викаат прасиња.

Свињата како мотив во уметноста и популарната култура
Свињата како мотив во народното творештво
 „Волкот, свињата и чавката“ - кавкаска народна приказна.Кавкаске бајке. Београд: Народња књига, 1963, стр. 170-176.
 „Свињарот и маторицата“ - унгарска народна приказна.Мађарске бајке. Београд: Народња књига, 1974, стр. 23-24.
 „Мечката, свињата и лисицата“ (српски: Међед, свиња и лисица) - српска народна приказна.Вук Караџић, Српске народне приповијетке. Београд: Лагуна и Вукова задужбина, 2017, стр. 248-250.
 „Кумот и неговата свиња“ (српски: Кум и његова прасица) - српска народна приказна.Вук Караџић, Српске народне приповијетке. Београд: Лагуна и Вукова задужбина, 2017, стр. 403-404.

Свињата како мотив во книжевноста
 „Гуде“ — басна во стихови на Михо Атанасовски.Басни (избор). Просветно дело, Редакција „Детска радост“, Скопје, 2009, стр. 48.
 „Прасето на Каландрио“ - расказ збирката „Декамерон“ на италијанскиот писател Џовани Бокачо.„Прасето на Каландрио“, во: Џовани Бокачо, Декамерон. Скопје: Македонска книга и Мисла, 1988, стр. 194-200.
 „Свиња во магарешка опера“ — басна на Ристо Давчевски.Басни (избор). Просветно дело, Редакција „Детска радост“, Скопје, 2009, стр. 43.
 „Боговското прасе“ - кус расказ на ирскиот писател Вилијам Батлер Јејтс од 1902 година.Вилијам Батлер Јејтс, Келтскиот самрак. Скопје: Бегемот, 2014, стр. 77-78.
 „Како прасе расте“ — песна на македонскиот поет Васил Куноски.Васил Куноски, Песни. Скопје: Просветно дело, Редакција „Детска радост“, 2004, стр. 86.
 „Свиња“ - расказ на англиската писателка Дорис Лесинг.Riba, patka, vodozemac: Priče o životinjama (Priredila Ljubica Arsić). Beograd: Laguna, 2014, стр. 79-88.

Свињата како мотив во популарната музика
 „Прасиња“ (англиски: Piggies) - песна на британската група Битлси од 1968 година.DISCOGS, The Beatles ‎– The Beatles (пристапено на 27.6.2019)
 „Прасе од порцелан“ (англиски: China Pig) - песна на американската рок-група Captain Beefheart and his Magic Band од 1969 година.YouTube, Captain Beefheart - China Pig (пристапено на 16.3.2018)
 „Прасенце“ (англиски: Piggy) - песна на американската група Nine Inch Nails од 1994 година.Discogs, Nine Inch Nails ‎– The Downward Spiral (пристапено на 31.1.2021)
 „Марш на прасињата“ (англиски: March Of The Pigs) - песна на американската група Nine Inch Nails од 1994 година.
 „Вертикално прасе“ (англиски: Vertical Pig) - песна на британската група The Future Sound of London од 1994 година.DISCOGS, The Future Sound Of London ‎– Lifeforms (пристапено на 13.11.2020)
 „Прасиња во Зен“ (англиски: Pigs in Zen) - песна на американската рок-група Janes Addiction од 1987 година.Discogs, Janes Addiction* ‎– Janes Addiction (пристапено на 14.12.2020)

Видови свињи
Домашна свиња
Брадеста свиња (Малезија, Индонезија)
Sus bucculentus (Виетнам)
Sus cebifrons
Папиларна свиња
Sus heureni
Sus philippensis (Филипини)
Sus salvanius
Дива свиња (Европа, Азија)
Sus timoriensis (Тимор)
Sus verrucosus (Индонезија, Филипини)

Наводи

Категорија:Свињи
Категорија:Таксони опишани од Карл Линеј

ace:Bui
af:Vark
arz:خنزير
be:Свінні
bn:শূকর
ga:Muc
gv:Muc
ha:Aladu
hak:Tsû-é
id:Babi
jv:Babi
ms:Babi
my:ဝက်
myv:Туво
mzn:خی
new:फा
pam:Babi
so:Doofaar
te:పంది
tg:Хук
tl:Baboy
tr:Yaban domuzu
ur:سؤر
wo:Mbaam
wuu:猪猡
zh-yue:豬